Cheltenham
<s>Cheltenham ( [Čeltnam]) poznat i kao Cheltenham Spa je grad i borough (distrikt) od 116,447 stanovnika, na jugozapadu Engleske.</s>

<s>Geografske karakteristike</s>

<s>Cheltenham leži u Grofoviji Gloucestershire, na rijeci Chelt, pritoci Severna.</s>

<s>Pored grada Cheltenhama, unutar borougha su i sela; Leckhampton, Prestbury, Charlton Kings i Swindon, i mali dio brdovitog Cotswoldsa.</s>

<s>Historija</s>

<s>Za Cheltenham se zna da je imao crkvu još 803.</s><s>Prvi put se spominje u dokumentima 1223., kao prosperitetno trgovište, koje živi od sajmovanja i na račun tog što je sjedište - hundreda (feudalna administrativna jedinica)..</s>

<s>Pravi prosperitet je doživio nakon otkrića tri termalna izvora 1716., nakon tog su instalirane pumpe 1738. pa je Cheltenham vrlo brzo postao trendovsko termalno kupalište.</s><s>Njegova popularnost je porasla nakon što ga je 1788. posjetio kralj George III 1788.</s><s>Nakon tog je podignuto puno historicističkih palača i vila, širokih bulevara sa drvoredima i velikih parkova.</s><s>Taj ambijent je ostao sačuvan u suvremenom urbanom planu.</s>

<s>Obrazovanje i kultura</s>

<s>Cheltenham je snažan obrazovni centar, njegove istaknute škole su gimnazija Pate (osnovana 1574.), KoledžCheltenham (1841), Ženski koledž (1853), škola Dean Close (1886).</s><s>U gradu se nalazi i kampus Univerziteta Gloucestershire.</s>

<s>Cheltenham je poznat i kao centar kulturnih manifestacija, domaćin je četiri festivala; -Cheltenham festivala književnosti, jazza, nauke i muzike.</s>

<s>Svakog marta grad je domaćin četverodnevnog festivala, konjičkog sporta koji kulminira utrkom - steeplechase za Zlatni kup.</s>

<s>Cheltenham je bio dom britanskog kompozitora Gustava Holsta, njegova kuća je pretvorena u muzej</s>

<s>Privreda</s>

<s>Za privredu grada još uvijek je značajna avio - industrija, koja ima dugu tradiciju.</s><s>Tu je na početku Drugog svjetskog rata sagrađen prvi britanski mlazni avion Gloster-Whittle E.28 / 39 Pioneer.</s>

<s>Cheltenham je sjedište Državne agencije za komunikacije (GCHQ), jedne od tri britanske obavještajne i sigurnosne agencije.</s>

<s>Pobratimski gradovi</s>

<s>Annecy, Francuska
 Cheltenham Township, Pennsylvania, Francuska
 Göttingen, Njemačka
 Soči, Rusija
 Weihai, Kina</s>

<s>Izvori</s>

<s>Vanjske veze</s>

<s>Cheltenham Borough Councill 
 Istražite Cheltenham Istražite Cheltenham Spa - Internetski vodič za Festivalski grad u Engleskoj</s>

<s>Gradovi u Engleskoj
Gloucestershire</s>

